**LĪGUMS Nr. RPP-17-8-lī**

(par Rīgas pašvaldības policijas darbu skaidrojoša satura videomateriālu veidošanu un Rīgas pašvaldības policijas rīcībā esošo videomateriālu apstrādi, montēšanu un rediģēšanu)

Rīgā, 2017.gada ­­­­­­­­­20. janvārī

**Rīgas pašvaldības policija,** nodokļu maksātāja reģistrācijas Nr.LV90000055099 (turpmāk – **Pasūtītājs**),tās priekšnieka Jura Lūkass personā, kurš rīkojas pamatojoties uz Rīgas pašvaldības policijas nolikumu, no vienas puses, un

**SIA „Qfilms”**,nodokļu maksātāja reģistrācijas Nr.LV40103438424 (turpmāk – **Izpildītājs**), tās valdes locekļa \_\_\_\_\_\_\_\_\_\_\_ personā, kurš rīkojas uz sabiedrības statūtu pamata, no otras puses,

bet abas puses kopā un katra atsevišķi sauktas – Puses, pamatojoties uz Publisko iepirkumu likumu un Rīgas pašvaldības policijas rīkotā iepirkuma „Par Rīgas pašvaldības policijas darbu skaidrojoša satura videomateriālu veidošanu un Rīgas pašvaldības policijas rīcībā esošo videomateriālu apstrādi, montēšanu un rediģēšanu”, identifikācijas Nr.RPP 2016/52, rezultātiem, noslēdz šo līgumu (turpmāk – Līgums) par sekojošo:

1. **Līguma priekšmets**

1.1.Pasūtītājs uzdod, bet Izpildītājs apņemas:

1.1.1. veikt 12 (divpadsmit) videomateriālu veidošanu - filmēšanu, montāžu, rediģēšanu, kā arī Pasūtītāja piedāvātā scenārija koriģēšanu un apskaņošanu;

1.1.2. veikt 20 (divdesmit) Pasūtītāja rīcībā esošo videomateriālu apstrādi, montēšanu un rediģēšanu, saskaņā ar šī Līguma pielikumu „Tehniskā specifikācija – Finanšu piedāvājums” un šī Līguma noteikumiem (turpmāk – **Pasūtījums**).

1. **Līguma summa un norēķinu kārtība**

2.1. Pasūtītājs maksā Izpildītājam par 1 (viena) Līguma 1.1.2.apakšpunktā minētā Pasūtītāja rīcībā esošā videomateriāla apstrādi, montēšanu un rediģēšanu **EUR 172,50 (viens simts septiņdesmit divi euro, 50 centi)**,neieskaitot 21% pievienotās vērtības nodokli. Kopējā Līguma summa par Līguma 1.1.2.apakšpunktā minēto Pasūtījumu nedrīkst pārsniegt EUR 3 450,00 (trīs tūkstoši četri simti piecdesmit euro, 00 centi), neieskaitot 21% pievienotās vērtības nodokli.

2.2. Pasūtītājs maksā Izpildītājam par 1 (viena) Līguma 1.1.1.apakšpunktā minētā video materiāla veidošanu **EUR 345,00 (trīs simti četrdesmit pieci euro, 00 centi),** neieskaitot 21% pievienotās vērtības nodokli. Kopējā Līguma summa par Līguma 1.1.1.apakšpunktā minēto Pasūtījumu nedrīkst pārsniegt EUR 4 140,00 (četri tūkstoši viens simts četrdesmit euro, 00 centi), neieskaitot 21% pievienotās vērtības nodokli.

2.3. Kopējā Līguma summa, par šī Līguma 1.1.punktā noteikto Pasūtījumu ir EUR 7 590,00 (septiņi tūkstoši pieci simti deviņdesmit euro, 00 centi),neieskaitot pievienotās vērtības nodokli. Pievienotās vērtības nodoklis 21% ir EUR 1 593,90 (viens tūkstotis pieci simti deviņdesmit trīs euro, 90 centi). **Kopējā līguma summa ir EUR 9 183,90 (deviņi tūkstoši viens simts astoņdesmit trīs euro, 90 centi)**.

2.4. Pasūtītājs Līguma summu izmaksā Izpildītājam pa mēnešiem, pamatojoties uz Izpildītāja izsniegto rēķinu un abpusēji parakstītu Pasūtījuma pieņemšanas-nodošanas aktu. No Pasūtītāja puses pieņemšanas-nodošanas aktu tiesīga parakstīt Līguma 7.sadaļā norādītā kontaktpersona.

2.5.Izpildītājs rēķina un pieņemšanas – nodošanas akta iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv) (turpmāk – elektronisks rēķins).

2.6.Elektroniska rēķina iesniegšana notiek sekojoši:

2.6.1.Izpildītājs sagatavo elektronisko rēķinu, atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;

2.6.2.elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:

* izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
* augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
* izmanto Web formas portālā <http://www.eriga.lv>, sadaļā „Rēķinu iesniegšana” manuālai rēķinu ievadei.

2.7.Līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti;

2.8.Puses vienojas, ka elektroniskā rēķina apmaksa tiks veikta 14 (četrpadsmit) dienu laikā pēc Pasūtījuma pieņemšanas – nodošanas akta abpusējas parakstīšanas un rēķina saņemšanas. Termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;

2.9.Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;

2.10.Ja Izpildītājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Pušu tiesības un pienākumi**

**3.1.Izpildītāja pienākumi:**

3.1.1.veikt Pasūtījuma izpildes gaitā veicamo darbu saskaņošanu ar Līguma 7.sadaļā norādīto Pasūtītāja kontaktpersonu un ievērot Pasūtītāja norādījumus to izpildē;

3.1.2. veikt kvalitatīvu un objektīvu Pasūtījuma izpildi;

3.1.3. uzņemties pilnu atbildību par Pasūtījuma izpildes rezultātiem un kvalitāti saskaņā ar Latvijas Republikā spēkā esošiem normatīviem aktiem;

3.1.4. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā, kā arī saglābāt jebkura dokumenta, datu nesēja vai jebkāda cita ar Līguma priekšmetu saistīta materiāla konfidencialitāti;

3.1.5. katru mēnesi šī Līguma darbības laikā nodot 1.1.punktā minēto izpildīto Pasūtījumu, noformējot Pasūtījuma pieņemšanas-nodošanas aktu;

3.1.6. neveikt darbības, kas varētu kaitēt Pasūtītāja reputācijai;

3.1.7. ievērot šī Līguma noteikumus.

**3.2. Izpildītāja tiesības:**

3.2.1. saņemt atlīdzību šajā Līgumā noteiktajā kārtībā, laikā un apmērā par Pasūtījuma izpildi;

3.2.2. saņemt no Pasūtītāja Pasūtījuma izpildei nepieciešamo informāciju;

3.2.3. izbeigt Līgumu, ja Pasūtītājs neveic samaksu ilgāk par 1 (vienu) mēnesi. Šajā gadījumā Līguma izbeigšana neatbrīvo Pasūtītāju no parāda samaksas;

3.2.4. pieprasīt un nekavējoties saņemt no Pasūtītāja informāciju un materiālus, kas ir nepieciešami Pasūtījuma izpildē.

**3.3. Pasūtītāja pienākumi:**

3.3.1. iepazīstināt Izpildītāju ar pienākumiem šī Līguma veikšanā un prasībām, attiecībā uz Pasūtījuma kvalitāti;

3.3.2. savlaicīgi paziņot Izpildītājam par konkrētu veicamo Pakalpojumu un tā izpildes termiņiem, izmantojot telefonsakarus, elektronisko pastu vai tiekoties ar Izpildītāja pārstāvi;

3.3.3. nekavējoties sniegt Izpildītājam nepieciešamo informāciju, lai tas varētu pienācīgi izpildīt savas no Līguma izrietošās saistības;

3.3.4. samaksāt Izpildītājam par veikto Pasūtījumu Līgumā noteiktā apmērā, laikā un noteiktajā kārtībā;

3.3.5. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;

3.3.6. nodrošināt Izpildītāju ar nepieciešamo informāciju failu apmaiņas serveru pieslēgšanai;

3.3.7. ievērot šī Līguma noteikumus.

**3.4. Pasūtītāja tiesības:**

3.4.1.saņemt no Izpildītāja kvalitatīvi izpildītu Pasūtījumu, atbilstoši izvirzītajām prasībām;

3.4.2. izbeigt Līgumu, ja Izpildītājs neveic vai nepienācīgi veic Pasūtījumu;

3.4.3.pārbaudīt Izpildītāja veiktā Pasūtījuma kvalitāti un pieņemt no Izpildītāja.

1. **Pasūtījuma izpildes kārtība**

4.1. Izpildītājs apņemas pēc nepieciešamās informācijas un/vai video materiāla saņemšanas uzsākt izpildīt Pasūtījumu un ievērot sekojošus termiņus:

4.1.1. veikt pilnu 1 (viena) videomateriāla veidošanu – filmēšanu, montāžu, rediģēšanu, kā arī Pasūtītāja piedāvātā scenārija koriģēšanu un apskaņošanu (Līguma 1.1.1.apakšpunkts) 3 (trīs) darba dienu laikā;

4.1.2. veikt 1 (viena) Pasūtītāja rīcībā esoša videomateriāla apstrādi, montēšanu un rediģēšanu 24 (divdesmit četru) stundu laikā.

4.2. Pasūtītājs nosūta Izpildītājam videomateriālus izmantojot vienu no publiski pieejamiem failu apmaiņas serveriem.

1. **Pušu atbildība**

5.1. Puses ir atbildīgas par savas darbības vai bezdarbības rezultātā otrai Pusei nodarītiem zaudējumiem un atlīdzina tos pilnā apmērā.

5.2. Izpildītājs ir atbildīgs par Pasūtījuma izpildes termiņu ievērošanu, un kavējuma gadījumā, ja kavējums iestājies Izpildītāja vainas dēļ, Pasūtītājs ir tiesīgs Izpildītājam piemērot līgumsodu 1% (viena procenta) apmērā no noteiktās Pasūtījuma cenas par katru kavējuma stundu, bet kopsummā ne vairāk kā 10% (desmit procenti) no attiecīgā Pasūtījuma summas. Pirms līgumsoda piemērošanas, Pasūtītājs par to paziņo Izpildītājam.

5.3. Pasūtītājam ir tiesības ieturēt piemēroto līgumsodu no kārtējā Izpildītāja rēķina.

5.4. Pasūtītājs ir atbildīgs par samaksas termiņu ievērošanu, un kavējuma gadījumā Izpildītājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk kā 10% (desmit procenti) no kavētās norēķina summas.

5.5. Līgumsoda samaksa neatbrīvo Puses no savu saistību izpildes.

1. **Citi līguma noteikumi**

6.1. Līgums stājas spēkā ar tā abpusējas parakstīšanas brīdi un ir spēkā 1 (vienu) gadu.

6.2. Līguma darbības termiņš automātiski izbeidzas līdzko tiek sasniegta 2.3.punktā noteiktā Līguma summa.

6.3. Līgumu var izbeigt pirms termiņa ar Pušu rakstisku vienošanos.

6.4. Pretenzijas par Līguma 1.1.1.apakšpunktā minētā Pasūtījuma izpildes kvalitāti vai apjomu Pasūtītājs ir tiesīgs izteikt 2 (divu) darba dienu laikā pēc Pasūtījuma saņemšanas. Izpildītāja pienākums ir 2 (divu) darba dienu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.

6.5. Pretenzijas par Līguma 1.1.2.apakšpunktā minētā Pasūtījuma izpildes kvalitāti vai apjomu Pasūtītājs ir tiesīgs izteikt 2 (divu) darba dienu laikā pēc Pasūtījuma saņemšanas. Izpildītāja pienākums ir 24 (divdesmit četru) stundu laikā pēc pretenziju saņemšanas no Pasūtītāja par saviem līdzekļiem novērst trūkumus Pasūtījuma izpildē vai vienoties ar Pasūtītāju par trūkumu novēršanas kārtību.

6.6. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.

6.7. Visi Līguma grozījumi stājas spēkā ar brīdi, kad tie izteikti rakstiskā formā, abpusēji parakstīti un par šādiem grozījumiem atbilstoši apzīmēti.

6.8. Visi strīdi, kas rodas starp Pusēm sakarā ar šo Līgumu, tiek risināti sarunu ceļā, bet, ja vienošanās netiek panākta, tad strīds tiek nodots izskatīšanai tiesai Latvijas Republikas normatīvajos aktos paredzētajā kārtībā.

6.9. Līguma pielikums “Tehniskā specifikācija – Finanšu piedāvājums” ir neatņemama Līguma sastāvdaļa.

6.10.Līgums sastādīts uz 4 (četrām) lapām, ar pielikumu „Tehniskā specifikācija - finanšu piedāvājums” uz 2 (divām) lapām, 2 (divos) eksemplāros, katrai Pusei pa vienam eksemplāram, abiem Līguma eksemplāriem ir vienāds juridiskais spēks.

**7. Pušu adreses un banku rekvizīti**

|  |  |
| --- | --- |
| **Pasūtītājs:**Rīgas pašvaldības policijaLomonosova iela 12a Rīga, LV-1019PVN reģ. Nr.LV90000055099Banka „Nordea Bank AB Latvijas filiāle”Kods: NDEALV2XKonts: LV82NDEA0021800014010Tālrunis. 67037814, 29278583(kontaktpersona T.Sadovskis) | **Izpildītājs:** SIA „Qfilms” PVN reģ. Nr.LV40103438424Banka Kods: Konts: Tālrunis: |

 **\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

 J.Lūkass